CELEX: 22010D0255
Language: lv
Date: 2009-11-23 00:00:00
Title: ES un Ukrainas Sadarbības Padomes Ieteikums Nr. 1/2009 ( 2009. gada 23. novembris ) par ES un Ukrainas asociācijas programmas īstenošanu

4.5.2010   
            
            
               LV
            
            
               Eiropas Savienības Oficiālais Vēstnesis
            
            
               L 111/31
            
         ES UN UKRAINAS SADARBĪBAS PADOMES IETEIKUMS Nr. 1/2009
   (2009. gada 23. novembris)
   par ES un Ukrainas asociācijas programmas īstenošanu
   (2010/255/EK)
   ES UN UKRAINAS SADARBĪBAS PADOME,
   ņemot vērā Partnerattiecību un sadarbības nolīgumu par partnerības izveidi starp Eiropas Kopienām un to dalībvalstīm un Ukrainu, turpmāk “nolīgums”, un jo īpaši tā 85. pantu,
   tā kā:
   
               (1)
            
            
               Saskaņā ar nolīguma 85. pantu Sadarbības padome ir pilnvarota sniegt piemērotus ieteikumus, abām pusēm vienojoties.
            
         
               (2)
            
            
               Saskaņā ar nolīguma 102. pantu puses veic vispārējus vai īpašus pasākumus, kas nepieciešami to saistību izpildei saskaņā ar nolīgumu, un pārrauga tajā izvirzīto mērķu sasniegšanu.
            
         
               (3)
            
            
               Nolīguma puses pašlaik apspriež asociācijas nolīgumu, tostarp padziļinātu un visaptverošu brīvās tirdzniecības zonu.
            
         
               (4)
            
            
               Nolīguma puses ir saskaņojušas ES un Ukrainas asociācijas programmas tekstu.
            
         
               (5)
            
            
               Ar ES un Ukrainas asociācijas programmu aizstās pašreizējo ES un Ukrainas rīcības plānu un sagatavos un veicinās plānotā ES un Ukrainas asociācijas nolīguma ātru stāšanos spēkā, izstrādājot un saskaņojot konkrētus pasākumus, kas sniedz praktiskas norādes šai sagatavošanai un īstenošanai.
            
         
               (6)
            
            
               Asociācijas programmai ir divi mērķi – noteikt konkrētus pasākumus asociācijas programmas sagatavošanai un nodrošināt plašāku regulējumu, lai sasniegtu stratēģisko mērķi izveidot politisku asociāciju un plašāku Ukrainas ekonomisko integrāciju Eiropas Savienībā.
            
         
               (7)
            
            
               Asociācijas programma ir darba dokuments, kas pēc vajadzības tiks pārskatīts, pamatojoties uz pārskatiem par paveikto, kas minēti asociācijas programmas 3.9. iedaļā, un īstenojot vispārīgos mērķus,
            
         IR PIEŅĒMUSI ŠO IETEIKUMU.
   Vienīgais pants
   Sadarbības padome iesaka pusēm īstenot ES un Ukrainas asociācijas programmu, kā tas izklāstīts dokumentā UE-UA 1056/2/09 REV 2, ciktāl šāda īstenošana ir vērsta uz plānotā ES un Ukrainas asociācijas nolīguma sagatavošanu un īstenošanu.
   
      Briselē, 2009. gada 23. novembrī
      
         
            Sadarbības padomes vārdā –
         
            ES delegācijas vadītājs
         
         C. BILDT
         
            Ukrainas delegācijas vadītāja
         
         Y. TYMOSHENKO